

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**Telki község Önkormányzat képviselő-testület 2025. augusztus 25-i rendes ülésére**

|  |
| --- |
| **Tárgyalandó napirend:****Polgármesteri Hivatal belső szervezeti tagozódásáról és létszámáról** |

**A napirendet tárgyaló ülés dátuma**: **2025. 08.25.**

**A napirendet tárgyaló ülés:** **Pénzügyi, Településfejlesztési és fenntarthatósági Bizottság**, **Képviselő-testület**

**Előterjesztő:** **Dr. Lack Mónika jegyző**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1. ELŐZMÉNYEK, KÜLÖNÖSEN AZ ADOTT TÁRGYKÖRBEN HOZOTT KORÁBBAN HOZOTT TESTÜLETI ÜLÉSEK ÉS AZOK VÉGREHAJTÁSÁNAK ÁLLÁSA: -**

**JOGSZABÁLYI HIVATKOZÁSOK:**

**3. KÖLTSÉGKIHATÁSOK ÉS EGYÉB SZÜKSÉGES FELTÉTELEK, ILLETVE MEGTEREMTÉSÜK JAVASOLT FORRÁSAI:**

**4. TÉNYÁLLÁS BEMUTATÁSA:**

Magyarország helyi önkormányzatairól szóló 2011. évi CLXXXIX. törvény 67. § (1) bek. d) pontjában foglaltaknak megfelelően a polgármester a jegyző javaslatára előterjesztést nyújt be a képviselő-testületnek a hivatal belső szervezeti tagozódásának, létszámának, munkarendjének, valamint ügyfélfogadási rendjének meghatározására.

A Telki Polgármesteri Hivatal belső szervezeti felépítése, egységeinek elnevezése

1. Pénzügyi csoport

2. Igazgatási és Titkárság csoport

3. Településfejlesztési és üzemeltetési csoport

A hivatal településüzemeltetéssel kapcsolatos feladatok ellátása a Településfejlesztési és üzemeltetési csoporthoz tartozik.

A településüzemeltetési feladatok egy része külső vállalkozók bevonásával (intenzív-extenzív zöldterület fenntartás, Telki Óvodák zöldterületeinek gondozása, illetve településüzemeltetési és közterület fenntartási munkák ) kerül ellátásra.

A szerződéssel le nem fedett feladatok jelenleg egy fő a Polgármesteri Hivatal állományába tartozó karbantartó foglalkoztatásával kerül ellátásra.

A településüzemeltetési feladatok hatékonyabb ellátása érdekében a jelenleg foglalkoztatott 1 fő karbartartó személyen felül további egy fő karbantartó foglalkoztatásra teszek javaslatot és kérem a T. Képviselő-testület támogatását a létszámbővítésre.

A bővített létszám mellett a településüzemeltetési feladatok hatékonyabban elláthatóak, több eddig el nem látott feladat tudna ellátásra kerülni.

A Polgármesteri Hivatal költségvetésében a létszámbővítéssel számolva 1.130.000.- Ft összegű többlet forrást kell biztosítani, részben a személyi juttatások ( bérek, járulékok ) előirányzaton, illetve szükségi forrásokat a dologi költségek soron is ( gép, eszközbeszerzés )

Kérem a Képviselő-testület, hogy a hivatkozott jogszabályi rendelkezés alapján a hivatal belső szervezeti tagozódását és létszámát a részletezett változtatásokkal fogadja el, az 1 sz. melléklet szerinti szervezeti ábrával együtt.

Telki, 2025. augusztus 12.

 dr. Lack Mónika

 jegyző

**Határozati javaslat**

**Telki község Önkormányzat**

**Képviselő-testülete**

**/2025. (VIII. ) Önkormányzati határozata**

**Polgármesteri Hivatal belső szervezeti tagozódásáról és létszámáról**

1.Telki község Önkormányzat Képviselő-testülete úgy határozott, hogy a Telki Polgármesteri Hivatal településüzemeltetési feladatainak ellátása érdekében 2025. október 1-jei hatállyal 1 fő karbantartó státusszal növeli a Polgármesteri Hivatal létszámkeretét.

2. A létszámbővítéshez 2025. évben a bérre és járulékaira 1.130 eFt-ot biztosít az Önkormányzat általános tartalék keret terhére.

Felelős: Jegyző

Határidő: azonnal

**Határozati javaslat**

**Telki község Önkormányzat**

**Képviselő-testülete**

**/2025. (VIII. ) Önkormányzati határozata**

**Polgármesteri Hivatal belső szervezeti tagozódásáról és létszámáról**

1. Telki község Önkormányzat Képviselő-testülete úgy határozott, hogy a Telki Polgármesteri Hivatala belső szervezeti tagozódását és létszámát………………... napjától az alábbiak szerint határozza meg

2. Képviselő-testülete felkéri a jegyzőt, hogy a Telki Polgármesteri Hivatal új szervezeti struktúrájának megvalósításához szükséges munkáltatói intézkedéseket tegye meg, valamint, a jelen határozat szerinti változtatásokat Telki Polgármesteri Hivatalának Szervezeti és Működési Szabályzatán vezesse át.

Felelős: Jegyző

Határidő: azonnal